Ali Biaudet

Ali Léon Alfred Biaudet (26. marraskuuta 1895 Helsinki – 18. kesäkuuta 1935 Helsinki) oli suomalainen pankkivirkailija, urheilutoimittaja ja tenniksen pelaaja.Ali Biaudetin hautakivi Hietaniemen vanhalla hautausmaalla, Suomen Sukututkimusseura. Hautakirjoituksia ja hautakuvia

Ali Biaudetin vanhemmat olivat historiantutkija Henry Biaudet ja Maria (Mary) Christina Sjöblom (1870–1954). Hän oli naimisissa vuodesta 1923 Anna Aarnen (1902–1955) kanssa. Biaudet työskenteli Säästöpankkien Keskus-Osakepankissa valuutta- ja arvopaperiosaston esimiehenä, oli urheilutoimittajana Hufvudstadsbladet-lehdessä, ja pelasi tennistä ja jääpalloa maajoukkuetasolla. Biaudet pelasi tennistä Davis Cupin ottelussa Budapestissa vuonna 1932 edustaen Suomea Unkaria vastaan. Jääpallossa hän edusti KIF:ää 1920-luvulla pelipaikan ollessa puolustuksessa. Hän oli hopeaa voittaneessa KIF:enin joukkueessa vuoden 1930 loppuottelussa.Susien kahdestoista jääpallomestaruus tuli eilen, 10.3.1930, nro 67, s. 4, Kansalliskirjaston digitaaliset aineistot Biaudet oli vuonna 1933 KIF:n puheenjohtajana.

Biaudet hukkui tapaturmaisesti kesäkuussa 1935 Lauttasaaren lähellä. Hän oli suuren seurueen mukana palaamassa yöllä moottoriveneellä Helsinkiin, kun hän horjahti yli laidan pyrkiessään veneen perästä keulapuolelle. Vene pysäytettiin heti ja Biaudetille heitettiin pelastusrengas. Hän lähti uimaan sitä kohden, mutta vajosi parin metrin päässä pelastusrenkaasta veden alle saatuaan sydänkohtauksen.Mies horjahti moottoriveneestä, Laatokka, 20.06.1935, nro 69, s. 1, Kansalliskirjaston digitaaliset aineistotProkuristi Ali Biaudet, Hufvudstadsbladetin urheilutoimittaja. hukkunut eilistä vasten yöllä, Aamulehti, 20.06.1935, nro 163, s. 6, Kansalliskirjaston digitaaliset aineistot. Viitattu 20.06.2025 Onnettomuus moottorimatkalla Lauttasaaren lähistöllä toissayönä. Tunnettu urheilumies Ali Biaudet hukkui horjahtaessaan mereen moottorivenheestä, Helsingin Sanomat, 20.06.1935, nro 163, s. 2, Kansalliskirjaston digitaaliset aineistot. Viitattu 20.06.2025

Olympiapurjehtija Rudi Biaudet on Ali Biaudetin pojanpoika. Rafael Olinin GeneaNet-sivusto : Ali Léon Alfred Biaudet

 Lähteet 

Luokka:Suomalaiset urheilutoimittajat
Luokka:Suomalaiset tennispelaajat
Luokka:Suomalaiset jääpalloilijat
Luokka:Vuonna 1895 syntyneet
Luokka:Vuonna 1935 kuolleet